Vytautas Nalivaika

Vytautas Nalivaika (gimė 1958 m. spalio 24 d. Vilniuje) - Lietuvos skulptorius.

Vytautas Nalivaika 1980 - 1986 metais studijavo Vilniaus Dailės Institute (dabar Vilniaus dailės akademija) kartu su skulptoriumi Gediminu Jokūboniu. Jau studijų metu skulptorius buvo apdovanotas medaliais įvairiose Lietuvos parodose ir Baltijos trienalėse. V. Nalivaika priklauso Lietuvos dailininkų sąjungai, gyvena Vilniuje. Jis yra vedęs ir turi tris vaikus. 

Žibintininkas

Vilniuje šv.Jonų gatvėje netoli varpinės stovinti skulptūra – tai diplominis Vytauto Nalivaikos darbas. Figūra pastatyta ant neįprastai aukšto postamento, vaizduoja žmogų, tiesiantį ranką į dangų. Tai yra skulptūra „Žibintininkas“, kuri vaizduoja seniai išnykusios profesijos atstovą – žibintininką. Šios skulptūros atvaizdas buvo naudotas ant leidinio, pristatančio Vilnių kaip Europos kultūros sostinę 2008 metais.

Hanibalo-Puškino paminklas Vilniuje

V. Nalivaika taip pat yra paminklo rusų poetui, romantikui, modernios literatūros pradininkui Aleksandrui Puškinui (1799-1837) ir jo proseneliui, rusų karo inžinieriui Abraomui Hanibalui (1696/1697-1781) autorius. Paminklas buvo sukurtas pagal Vilniaus rusų stačiatikių bažnyčios idėją.

Lietuvos skulptoriai